《烟雨楼》
宋代·郑侠

层梯叠构倚穹苍，烟雨江山见涉茫。
人是神仙来镇守，物随时节亦循良。
静铺紫翠资吟兴，时作霏微助岁穰。
岂比啼独兼啸鬼，浪将愁恨向潇湘。
仙人居处即鳌宫，更作层楼峭倚空。
群岫西来烟漠漠，大江南去雨蒙蒙。
花镳柳策熙怡裹，耘笠渔衰笑语中。
别有夜楹千里月，凭栏清兴与谁同。

作者简介：（1041—1119）福州福清人，字介夫，号大庆居士、一拂居士。英宗治平四年进士。调光州司法参军。秩满入京，对王安石言新法不便。久之，监安上门。神宗熙宁七年，久旱不雨，流民扶携塞道，绘流民图上之，奏请罢新法，次日，新法罢去者十有八事。吕惠卿执政，又上疏论之，谪汀州编管，徙英州。哲宗立，始得归。元符七年，再贬英州。徽宗立，赦还，复故官，旋又为蔡京所夺，遂不复出。有《西塘集》。